lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl ca en es lv lv lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Apbalvoti labākie “Cits bazārs” skolēnu mācību uzņēmumi – ZZ.lv
Vārda dienas svin: Rodrigo, Rauls
andra.ozola@zz.lv - 09.03.2022 - 10:30
Kā “Sociāli atbildīgākais SMU”pamatskolu grupā – SMU “Little friends” no Jelgavas Spīdolas Valsts ģimnāzijas, kas izgatavo auduma rotaļlietas bērniem, kas pildītas ar rīsiem un ir patīkami taustei, un rada komforta sajūtu.
Tikko kā aizvadītajā skolēnu mācību uzņēmumu (SMU) tiešsaistes tirgošanās pasākumā “Cits bazārs” pasniegtas balvas labākajiem SMU deviņās nominācijās. Apbalvoto vidū ir skolēnu SMU no Jelgavas Spīdolas Valsts ģimnāzijas un Dobeles 1.vidusskolas, informē pasākuma rīkotāji.
Šoreiz e – katalogu internetā apmeklēja vairāk nekā 20 000 pircēju, kurā savus izstrādājumus piedāvāja 280 skolēnu uzņēmumu no visas Latvijas. Pasākumu organizēja Junior Achievement Latvia (JA Latvia) sadarbībā ar Latvijas Investīciju un attīstības aģentūru (LIAA).
“Šajā laikā, kad visa pasaule ik mirkli domā, pārdzīvo un katrs, cik spēj, sniedz palīdzīgu roku Ukrainai, arī skolēnu mācību uzņēmumi daļu peļnas no “Cits bazārs” tirgošanās pasākuma ir lēmuši novirzīt Ukrainas jauniešu atbalstam. Izglītība vienmēr ir bijusi pozitīvo pārmaiņu nesēja pasaulē, tāpēc ir svarīgi, ka jebkuros apstākļos tiek nodrošināta tās nepārtrauktība,” skaidro “Junior Achievement Latvia” vadītājs Jānis Krievāns.
Pasākuma ietvaros jauniešus vērtēja ne tikai pircēji, bet arī 62 pieredzējuši profesionāļi no uzņēmumiem, akadēmiskajām struktūrām, finanšu sektora un valsts pārvaldes, pasniedzot balvas deviņās nominācijās. “Cits bazārs” laikā, no 3. – 7. martam, skolēni ar žūriju aizvadīja 492 tiešsaistes intervijas.
Saturs turpināsies pēc reklāmas.
Nominācijā “’SMU biznesa potenciāls” vidusskolu grupā uzvarēja un balvu no Latvijas Investīciju un attīstības aģentūras saņēma SMU “Eco to Go” no Valmieras tehnikuma. SMU saviem klientiem piedāvā dabai draudzīga, bioloģiska materiāla plāksteri ar ātru iedarbību brūces dziedēšanai. Pamatskolu grupā šajā nominācijā par laureātu kļuva SMU “Chochobar” no Daugavpils Saskaņas pamatskolas, kas piedāvā rokām veidotas trifeles un izstrādājumus no beļģu šokolādes.
Kā “Sociāli atbildīgākais SMU” vidusskolu grupā tika atzīts SMU “Palīgā, Palīgā!” no Limbažu vidusskolas, kas radījuši pakalpojumu – palīdzība senioriem un cilvēkiem ar veselības problēmām, kuri paši nevar sevi aprūpēt, darot kādu no ikdienas darbiem, bet pamatskolu grupā – SMU “Little friends” no Jelgavas Spīdolas Valsts ģimnāzijas, kas izgatavo auduma rotaļlietas bērniem, kas pildītas ar rīsiem un ir patīkami taustei, un rada komforta sajūtu.
Nominācijā “Tehnoloģiskās inovācijas produkts/pakalpojums” tika apbalvoti četri laureāti no vidusskolu grupas un viens mācību uzņēmums pamatskolu grupā. Tie saņēma naudas balvas no “Printful” savas inovācijas tālākai attīstībai. Starp laureātiem ir SMU “Boardwars” no Rīgas 64.vidusskolas ar produktu – universālu šaha galdu, kas pielāgojams gan divu, gan četru spēlētāju šaham. SMU “teazzy” komanda no Rīgas Valsts 1.ģimnāzijas, Rīgas Valsts 3. ģimnāzijas un Jelgavas Spīdolas Valsts ģimnāzijas radījuši tējas dzērienu, kas palīdz skolēniem, studentiem uzlabot mācību sasniegumus. Tējas sastāvā iekļauti augi, kas spēj uzlabot smadzeņu darbību, palielina produktivitāti un koncentrēšanās spējas, novērš uzmanības trūkumu un uzlabo atmiņu. SMU “Electrique” no Jelgavas Spīdolas Valsts ģimnāzijas, kas izstrādājuši kompaktu ierīci, ko var izmantot gan kā parastu telefona lādētāja adapteri, gan kā “powerbanku”. Un SMU “Check App” no Rīgas Valsts 1. ģimnāzijas, kas radījuši mūsdienīgu darba meklēšanas lietotni jauniešiem. Pamatskolu grupā pie apbalvojuma tika SMU “SmarTTable” no Tukuma Raiņa Valsts ģimnāzijas ar pielāgojamu koka galdiņu ergonomiskam darbam ar portatīvo datoru vai planšeti.
Saturs turpināsies pēc reklāmas.
SMU “Electrique” no Jelgavas Spīdolas Valsts ģimnāzijas, kas izstrādājuši kompaktu ierīci, ko var izmantot gan kā parastu lādētāja adapteri, gan kā “powerbanku”.
Kā “Labākā SMU pārdošanas komanda” starp vidusskolām sevi pierādīja un balvu no RTU Rīgas Biznesa skolas saņēma SMU “LietuVieta” no Jelgavas Spīdolas Valsts ģimnāzijas, kas radījuši daudzfunkcionālu, viegli saliekamu/ izjaucamu, pārvietojamu drēbju statīvu no koka. Pamatskolu grupā šajā nominācijā sevi lieliski parādīja SMU “Dārza Oļi” no Madonas pilsētas vidusskolas, kura komanda demonstrēja izcilas pārdošanas prasmes, piedāvājot apgleznotus akmens oļus, kuri kalpo kā norādes dārzā.
Balvu no Patentu Valdes nominācijā “Uz zināšanām balstīts SMU produkts/pakalpojums” starp vidusskolām izcīnīja SMU “SlipnO” no Mārupes Valsts ģimnāzijas ar produktu – pretslīdes līdzekli deju apaviem (pastalām, kurpēm, puantēm u.c.). Pamatskolu grupā atzinību guva SMU “Project: Lazer” no Limbažu vidusskolas, kas veido koka atslēgu piekariņus, kas ražoti, izmantojot lāzergriešanas tehniku.
Nominācijā “Videi draudzīgs SMU produkts/pakalpojums” un balvu no “Swedbank” vidusskolu grupā izcīnīja SMU “SmartWaste Technology” no Profesionālās izglītības kompetences centra “Rīgas Tehniskā koledža”, piedāvājot atkritumu konteineros iestrādātu sensoru, ar kura palīdzību tiek mērīta tā kapacitāte un informācija tiek nosūtīta datu sistēmā. Starp pamatskolām uzvarētāji ir SMU “Zeļļi” no Limbažu vidusskolas, kas gatavo koka izstrādājumus.
Saturs turpināsies pēc reklāmas.
“Sociālo mediju komunikācijas balvu” no “Printful” vidusskolu grupā ieguva SMU “Moldcase” no Rīgas Stila un modes tehnikuma, Tālmācības vidusskolas “Rīgas Komercskola”, piedāvājot dekoratīvus interjera dizaina papildinājumus – paplātes, svečturi u.c. Pamatskolu grupā balvu saņēma SMU “chocobar.lv” no Daugavpils Saskaņas pamatskolas ar rokām radītiem pārtikas produktiem – trifelēm un izstrādājumiem no beļģu šokolādes.
Kā labākais “SMU produkts/pakalpojums gatavs starptautiskajam biznesam” un balvu no “FactSet Latvia” vidusskolu grupā saņēma SMU “Plant surprise” no Mārupes Valsts ģimnāzijas, piedāvājot augu audzēšanas komplektu iekštelpām. Pamatskolu grupā vislabāk sevi parādīja SMU “Fidgetly” no Siguldas 1.pamatskolas ar produktu – mazās motorikas treniņa rotaļlieta – ķēde, kas palīdzēs attīstīt nervus pirkstu galos.
Mācību uzņēmumi tika apbalvoti arī kategorijā “Labākais reklāmas video”. Labāko reklāmu saviem produktiem bija izveidojuši SMU “Moldcase” skolēni no Rīgas Stila un modes tehnikuma, Tālmācības vidusskolas “Rīgas Komercskola”. Pamatskolu grupā balvu ieguva SMU “Plate paint” no Dobeles 1. vidusskolas , kas ražo mākslinieciski apgleznotus šķīvjus, krūzes un citus traukus. Balvas uzvarētāji šajā kategorijā saņēma no tirdzniecības centra “Domina Shopping”.
Oktobrī notiks lauksaimniecības un mežsaimniecības tehnikas izstāde
Jelgavas pašvaldības grantu programmai pieteikušies 39 uzņēmumi
Kartupeļu audzētāji: Ražas novākšana šogad sākta vēlāk nekā pērn
Mazie lauksaimnieki varēs pieteikties atbalstam
Valdība varētu noteikt cenu griestus elektroenerģijai pirmajām 100 kilovatstundām
Jaunie lauksaimnieki varēs pieteikties atbalstam investīcijām
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.